लोक-भाशा दे विद्वान जानदे न जे हर थाह्‌रे दियें लोक-गाथाएं दा उत्थूं दी लौक-संस्कृति कन्ने गूढ़ा सरबन्ध होन्दा ऐ। डुग्गर दियें लोक-गाथाएं बी डुग्गर-संस्कृति दे इतिहास गी सांभियै रक्खे दा ऐ। डुग्गर दी संस्कतृति दे मूल च प्रधान रूपै कन्ने बीरता दी प्रवृत्ति ऐ। इस्सै करी डुग्गर दियें लोक-गाथाएं च बी प्रमुख रूपै च बीरता दी गै भावना चतरोई दी ऐ। डुग्गर दियां लोक-गाथां भाएं ओ प्रेम सरबधी न जां जोग सरबंधी न—सबनें च बीरता दी प्रवृत्ति दिक्खिने गी मिलदी ऐ। बीरता दा अर्थ छड़ा बैरियें कन्ने जुद्धभूमि च गै जुद्द करियै ब्हादरी दस्सना नेईं होंदा बल्कि कुसै बी चाल्ली दी बेन्याई गी दिक्खियै जुल्मी दा जबर ते जुल्में अग्गें धरमियें दा सबर दिक्खियै जिनें मनुक्खें जीवन दान देई ओड़े पर समाजै पर कुसै चाल्ली दा अत्याचार नेईं होन दित्ता। उन्दे कारनामें दा वर्णन बीरता भरोचा गै होन्दा ऐ। इस करी अस उस रचना ही बी बीररस भरोजी कृतु आखने आं। डोगरी लोक-गाथाएं दे नायक ते नायिकां इस तत्थै दी पुश्टि करदियां न। इनें लोक-गाथाएं दे प्रमुख पात्र समाज दे बक्खरें-बक्खरें बर्गें थमां न।